206 



als kern es mit gefer 

 als von inen her, 

 tuond inen widersprechen 

 und welents tölpisch rechen, 

 was klein, gross, arm und rych 

 verschult hant alzuoglych; 

 richten an gross geschrey, 

 hass, zwytracht mancherley. 

 Yez mag man wol verston, 

 von wannen der unrat tuot kon; 

 wie Gott straaffen muos — 

 noch sieht man wenig buos, 

 si sint verstockt, verblentt, 

 bis uf den grünt geschentt, 

 lasend ir gwonheit nit, 

 wie ein soumross den tritt. 



Ich fragt, wie dem beschwär 

 doch zuo begägnen war? 



Si sprach: wenn iederman 

 fieng an imm selber an 

 und hetti rächti mas 

 in alem dem, und das 

 gehört zuo menschlichem laben 

 im nämmen und im gäben, 

 in alem tuon und lassen. 

 Wen sömlichs gschech dermassen, 

 so kernend lüt und land 

 widrum in guoten stand, 

 in wolfart und rychtumb. 



